Diari Oficial de la Generalitat Valenciana


Sumari del DOGV 1755, del 31-03-1992 (1992/824344)

RESOLUCIÓ de 28 de febrer de 1992, de la Direcció General de Producció i Indústries Agràries, per la qual es desplega l'Ordre de 8 de març de 1991, de la Conselleria d'Agricultura i Pesca, sobre mesures fitosanitàries per a plantacions de fruiters afectats pel virus de la sharka (plum pox virus) i la concessió d'ajudes per a l'arrencada d'arbres malalts.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1755

Data del DOGV
:   31-03-1992

Secció del DOGV
:   ALTRES DISPOSICIONS

Número del document
:   1992/824344


Data del document
:   28-02-1992

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 28 de febrer de 1992, de la Direcció General de Producció i Indústries Agràries, per la qual es desplega l'Ordre de 8 de març de 1991, de la Conselleria d'Agricultura i Pesca, sobre mesures fitosanitàries per a plantacions de fruiters afectats pel virus de la sharka (plum pox virus) i la concessió d'ajudes per a l'arrencada d'arbres malalts.  
L'article vuitè de l'Ordre de 8 de març de 1981, de la Conselleria d'Agricultura i Pesca, sobre mesures fitosanitàries per a plantacions de fruiters afectats pel virus de la sharka i la concessió d'ajudes per a l'arrencada d'arbres malalts, faculta la Direcció General de Producció i Indústries Agràries per a dictar normes de desenvolupament d'aqueixa ordre.  
Després d'una campanya d'actuació, vistos els resultats obtinguts i amb la finalitat de millorar l'eficàcia de les actuacions previstes en aquesta ordre, resolc:  
Primer  
Les sol·licituds d'ajuda hauran de presentar-se en les oficines dels serveis territorials de la Conselleria d?agricultura i Pesca o en les oficines de les agències d'extensió agrària corresponents, segons el model que s'hi adjunta, i se'n complimentaran degudament els apartats A i B.  
Segon  
La sol·licitud d'ajuda es considerarà, al seu torn, com a comunicació de la possible presència de la malaltia en les corresponents parcel·les que s'hi indiquen.  
Tercer  
Una vegada rebuda la sol·licitud d'ajuda o la comunicació de la possible presència de la malaltia en una plantació, el personal tècnic de la conselleria procedirà a comprovar la presència de la malaltia en aquella plantació.  
La comprovació de la presència de la malaltia la realitzarà el personal tècnic visualment i, a més, prendrà en tots els casos un nombre de mostres per a la confirmació mitjançant un test serològic i/o biològic. Cada mostra consistirà en quatre fragments de material vegetal situats en diverses orientacions de l'arbre que presente els símptomes visuals de la malaltia.  
El nombre de mostres que es prendrà serà el que s'indica en l'annex.  
Quart  
Partint dels resultats de la comprovació a que fa referència l'apartat anterior, els arbres malalts hauran d'arrencar-se abans del 30 de setembre de cada campanya. Tindran dret a la prima els arbres arrencats.  
Si el nombre d'arbres malalts supera el 15% dels existents en la parcel·la, a més d'aquells podran arrancar-se els restants de la parcel·la. Tenen dret a la prima tots els arbres arrencats.  
En qualsevol cas, no podran arrencar-se els arbres mentre el beneficiari no reba la resolució de concessió d'ajuda i l'autorització d'arrencada per part de la Conselleria d?agricultura i Pesca.  
Cinquè  
Una vegada efectuada l'arrencada, el beneficiari emplenarà l'apartat F de la sol·licitud i haurà de comunicar-ho abans del 10 d'octubre als serveis territorials de la Conselleria d?agricultura i Pesca o a les agències d'extensió agrària per a procedir a la comprovació i al pagament de la prima corresponent.  
Sisè  
Els beneficiaris que s'emparen en aquestes ajudes hauran de presentar la següent documentació:  
- Document que acredite la propietat de les parcel·les.  
- Permís de la propietat davant notari, quan el sol·licitant no siga propietari.  
- Croquis de la situació de la parcel·la.  
- Croquis de la plantació, indicant-hi la situació dels arbres presumiblement malalts.  
- Fotocòpia del número d'identificació fiscal.  
- Certificat de l?entitat bancària on s'haja d'ingressar l?import de l'ajuda amb els codis bancaris i núm. de compte del beneficiari.  
Setè  
Aquesta resolució entrarà en vigor l?endemà de la publicació al Diari Oficial de la Generalitat Valenciana.  
València, 28 de febrer de 1992.   
El Director General de Producció i Indústries Agràries: Gonçal Casanova i López.  
Nombre d'arboles malalts Nombre de mostres  
 Menys de 10 50% (mínim 3)  
 De 10 a 100 10% (mínim 5)  
 De 101 a 500 5% (mínim 10)  
 Més de 500 1% (mínim 25)